ร้าน Shibuya Shabu สาขาโครงการ Vue เจริญนคร 13

บุฟเฟ่ต์ที่นี่จะเน้นชาบูและมีอาหารอื่นจำพวกซูชิและของทอด 

ชาบูจะมีน้ำซุปให้เลือก 3 แบบ เลือกได้ 2 แบบ เนื้อวัวที่ให้สั่งมี 3 แบบ น้ำซุปที่เราเลือก 2 อย่าง ได้แก่ น้ำซุปหางวัว (สีขาว) และน้ำซุปสุกี้ (สีดำ) อร่อยมาก ๆ ทั้งคู่ เนื้อที่สั่งไป ตอนแรกสั่งมาอย่างละ 1 ที่ อย่างแรกน่าจะเป็น Rampu น้องพนักงานบอกว่าจะแล่มาบาง ๆ และนุ่มที่สุด เป็นส่วนที่มีน้อย อย่างที่สองคือ Karubi น้องเขาว่าจะหนึบ ๆ (แต่ผมว่าก็นุ่มดี) สุดท้ายคือ Jyou Karubi เขาว่าจะไม่ค่อยมัน

ซูชิจะมี set A และ B แต่ช่วงนี้พนักงานแจ้งว่าวันจันทร์ถึงพุธจะได้ทั้ง set A และ B ที่สั่งมาและถูกใจมาก ๆ จะเป็นหน้าปลาไหลทะเลและแซลมอนเผา อื่น ๆ ธรรมดา

พวกเครื่องดื่มที่รวมในบุฟเฟ่ต์จะมีน้ำผลไม้และน้ำอัดลม

พวกผัก เห็ด สลัด และลูกชิ้นต่าง ๆ มีให้ตักเองได้

